**Referat frå FAU-møte Horpestad skule 20.09.2021**

**Til stades:**

**Kristine Norheim Meinkøhn (5. trinn), Elisabeth Bærheim (4. trinn), Hege Hopen (6. trinn), Randi Terese Nese (3. trinn), Sindre Voldsund Værnes (for Belinda Voldsund Værnes, 1. trinn), Siv Merethe Jåtten Westergård (2. trinn) og Lene Bøe (7. trinn), samt Geir Erik Ellefsen**

Møtet starta med av avtroppande FAU-leiar Geir Erik Ellefsen informerte litt om kva FAU hadde drive med dei siste to åra. Det har naturleg nok ikkje vore noko særleg aktivitet, grunna smittesituasjonen.

Kasserar (Siv) informerte om kva for nokre utlegg FAU hadde hatt skuleåret 2020/21. Det har ikkje vore så mykje aktivitet på den fronten heller, men FAU arrangerte teiknekonkurranse i samband med 17. mai, refleksvestkonkurranse, lesekonkurranse på nokre av trinna og sponsa mat og gåvekort til 7. trinn sin avslutningsfest.

Nytt FAU blei konstituert, og er som følger:

Leiar: Hege Hopen

Nestleiar: Kristine Norheim Meinkøhn

Kasserar: Siv Merethe Jåtten Westergård

Sekretær: Randi Terese Nese

Representant i Kommunalt FAU: Lene Bøe

Representant i SU: Elisabeth Bærheim

**Planar for skuleåret 2021/22 (og vidare):**

**Aktivitetskveld**

Me vil prøve å få i gong nokre sosiale arrangement i haust. Me tek med oss idéen om eit fast Halloweenarrangement som ei sosial hending om hausten, men innser at det blir litt knapt med tid for å få dette til i år.

I staden foreslår me å stelle i stand Aktivitetskveld på skulen torsdag 11. november.

Hege sjekkar med rektor om det er lov å arrangere dette og om datoen passar.

FAU arrangerer denne kvelden i samband med foreldrekontaktane i kvar klasse, som tek ansvar for å skaffe vakter og mat.

Tidspunkt:

1. – 4. trinn: kl. 17-18:45

5. – 7. trinn: kl. 19-20:45

Me ønsker at fadrane på 4. trinn tek ansvar for fadderbarna sine i starten av kvelden, og me vil ha eigne vaksne vaktar som har i oppgåve å passe på at ingen ungar blir gåande åleine.

Me ønsker og å leggje til rette for at ungane ikkje fråtsar i snop denne kvelden ved å starte med servering av pølser, pizzasnurrar og lappar til å byrje med, og vente med kiosken til litt seinare utpå kvelden. Ungane skal få tildelt bongar på mat, som dei kan bruke som lodd etter at dei er veksla inn. Maten skal difor ikkje koste noko. Pølser og pizzasnurrar blir leverte på dugnad. FAU sponsar lapperøre.

Kvar klasse skal levere 20 pizzasnurrar og 1 pakke pølser + brød.

Det vil bli handla inn brus og litt kioskvarer, men om kioskvarene skal vere veldig billige slik som tidlegare år, vil med kanskje setje ei lågare grense for kor mykje pengar ungane får lov å ha med seg.

Me vil leggje opp til dei vanlege aktivitetane, som bingo, brettspel og disco. Me treng nok hjelp av nokre av dei eldste elevane til å styre musikken.

Kan Lene sjekke med 7. trinn om det er nokre elevar som kan tenke seg å styre musikken?

**Juleavslutning:**

Me håper at det blir mogleg å arrangere juleavslutning i år. FAU er klare for å arrangere kafé og å rigge stolar i samband med foreldrekontaktane. Om me får klarsignal og dato, skal me planlegge dette nærmare på neste FAU-møte.

**Årsmøte i FAU for skuleåret 2020/21:**

Grunna liten aktivitet og mangel på føredragshaldar, samt kort frist for eventuell planlegging av dette lurer me på om det går an å lage eit skriv om FAU sitt arbeid og rekneskap for skuleåret 2020/21, og få rektor til å leggje dette ut på heimesida til skulen. Det er kanskje avtroppande FAU som må stå for dette skrivet?

Hege sjekkar med rektor og med Geir Erik.

**Buss:**

Det har kome spørsmål frå foreldre om korleis stoda på busstransporten for dei eldste elevane blir no i haust/vinter? Er det framleis restriksjonar, eller blir det opna for at dei kan nytte seg av bussen slik som før?

Hege sjekkar med rektor.

**Sykkelaksjon:**

Etter planen skal FAU hjelpe til med å dele ut sykkellykter frå Norsk folkehjelp tysdag 28. september. Dei som kan, møter opp på skulen før skulestart denne dagen. Nokre har allereie fått sykkellykter med seg heim for å teste, og beskjed om å ta med seg stjernejern på dagen.

Hege sjekkar med rektor om denne dagen går som planlagd.

**Neste møte:**

Neste FAU-møte blir måndag 15. november kl 19.

Referent: Hege Hopen